Галина Златина
Снежен човек

chitanka.info

И голям съм, и дебел,

ала никак не съм смел!

Страх ме е от крокодила

и от грозната камила.

Ако срещна гривест лъв,

знам, че ще избягам пръв.

Те във Африка живеят,

затова не ходя в нея!

Но дали пък тука няма

страхотия по-голяма?

Пазят ме децата — денем

гледат да са покрай мене.

Но стъмни ли се, веднага

вкъщи бързо всеки бяга.

Снощи Куче-Звяр видях

и ще се стопя от страх,

че в квартала, пълен с хора,

сам-самичък спя на двора!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.